کوئٹہ (آن لائن) پاکستان ور کرز فیڈریشن بلوچستان نا صدر حاجی عبد الکریم‘ جنرل سیکر ٹری پیر محمد کاکڑ‘ ماما سلام بلوچ‘ حاجی عبد المجید، حاجی افضل مینگل، نعمت خان کاکڑ‘ حاجی علی گل، حاجی خدائے رحیم، عزیز احمد سارنگزئی وایلوفک پارینو کہ مستونگ نا چندی محکمہ غاتا 60مزور تا تنخواہ تے تننگے‘ اِرا تُو آن تنخواہ تا بند مننگ آن خواری کش آک باہ انا باخو نا آہری مسنو۔ او پارے کہ ارا سال آن محکمہ خزانہ مستونگ دا راگ ءِ کننگ اٹی ءِ ملازم آتیان وار وار آ شناختی کارڈ، سروس کارڈ، وایلو کاغد آتے خواہک‘ ہراتم ملازم آک دا شڑت آتے پورو کیرہ تو ولدا چپی مریک و چار تُو آن پد ولدا ملازم آتے تنک کننگک کہ دوارہ کاغد جمع کرفگے‘ دا چرجوئی اِرا سال آن چلینگ انگ ءِ ولے ارفوک ءُ کس اس اف۔ بیان اٹ ڈائریکٹر جنرل محکمہ خزانہ آن خواست کننگانے کہ مستونگ نا 60غریب ملازم آتا تنخواہ تے دمدستی تننگے۔
